128 
ere fuldkommen funktionsdygtige, maa den betegnes somTve- 
kjønsblomst. 
Disse Forskjelligheder i Blomsterbygning ere ikke uden 
Interesse, navnlig for saa vidt, som det forekommer mig, at vi 
her have alle Mellemled mellem den rent tvekjønnede og den 
rent særkjønnede Blomst, og de fortjene endnu nøjere at 
undersøges. Et Punkt er forblevet mig gaadefuldt, nemlig 
Bestøvningen. Hanblomsterne ere ret i Øjne faldende ved 
deres hvide udbredte Kornblade og gule Støvknapper, og da 
de secernere Honning ganske som andre Alsinaceer, synes de 
jo utvivlsomt indrettede paa, at Støvet skal afhentes af In- 
sekter. I Regnvejr staa de lige saa aabne som i Solskin. 
Men Hunblomsterne tiltrække sig aldeles ikke Opmærk- 
somheden, man maa se godt efter for at finde dem, thi det 
eneste paa dem, der ses uden at pille dem itu, er Bæger- 
bladene og Støvvejen, og de have hovedsagelig samme grønne 
Farve som Plantens vegetative Dele. Denne Hunblomst er 
i sin reneste Form aabenbart aldeles ikke indrettet paa Insekt- 
tillokning og Insektbestøvning. Hvorledes bestøves den da, 
da der jo dog sættes saa rigelig Frugt? Jeg kan kun tænke 
mig at Vinden maa føre Støvet hen fra Hanblomsterne paa 
de store udbredte Ar, og virkelig synes Støvet heller ikke 
utilbøjeligt til let at flyve ud af Knapperne ved en Rystning, 
men om det virkelig er Vinden, der besørger Bestøvningen, 
maa nærmere undersøges. Insekter har jeg aldrig set, hver- 
ken i den ene eller den anden Blomst. Bemærkes maa endnu, 
at man ofte finder Tuer af Hunplanter, Grene fra samme 
underjordiske Udløbersystem, rige paa Blomst og Frugt, og 
forholdsvis fjernt fra Tuer af Han- eller Tvekjønsblomster ; 
men man kan ogsaa finde dem nær hverandre, tildels vævede 
ind i hverandre. Skulde Vindbestøvning virkelig finde Sted, 
maa jeg antage, at vi her have en oprindelig tvekjønnet, til 
Insektbestøvning indrettet Blomst, der er i Færd med at gaa 
over i en særkjønnet, indrettet paa Vindbestøvning. Men, 
som sagt, — jeg anbefaler den til nærmere Studium for dem, 
der have den voxende i deres Nærhed. 
